title: Padomes Lēmums ( 2007. gada 16. novembris ), par pasākumu Eiropas Kultūras galvaspilsēta 2011. gadam

text:
               24.11.2007

               LV

               Eiropas Savienības Oficiālais Vēstnesis

               C 282/15

      PADOMES LĒMUMS

   (2007. gada 16. novembris),
   par pasākumu “Eiropas Kultūras galvaspilsēta” 2011. gadam
   (2007/C 282/11)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes Lēmumu Nr. 1622/2006/EK (2006. gada 24. oktobris), ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam (1), un jo īpaši tā 14. pantu,
   ņemot vērā atlases žūrijas 2007. gada septembra ziņojumu, ko iesniedza Komisijai, Eiropas Parlamentam un Padomei saskaņā ar Lēmuma Nr. 1622/2006/EK 14. panta 2. punktu,
   ņemot vērā, ka Lēmuma Nr. 1622/2006/EK 14. panta 3. punktā minētie kritēriji pilnībā izpildīti,
   ņemot vērā Komisijas 2007. gada 23. oktobra ieteikumu,
   IR PIEŅĒMUSI ŠO LĒMUMU.
   1. pants
   Turku un Tallinu izraugās par “2011. gada Eiropas Kultūras galvaspilsētām” saskaņā ar Lēmuma Nr. 1622/2006/EK 14. pantu.
   2. pants
   Izraudzītajām pilsētām jāveic vajadzīgie pasākumi, lai nodrošinātu Lēmuma Nr. 1622/2006/EK 3. panta efektīvu īstenošanu.

      Briselē, 2007. gada 16. novembrī

         Padomes vārdā —
         priekšsēdētāja
         I. PIRES DE LIMA

      (1)  OV L 304, 3.11.2006., 1. lpp.


title: Padomes Lēmums ( 2009. gada 22. decembris ), ar ko ieceļ amatā trīs Reģionu komitejas locekļus un divus komitejas locekļu aizstājējus no Polijas

text:
               31.12.2009

               LV

               Eiropas Savienības Oficiālais Vēstnesis

               L 353/68

      PADOMES LĒMUMS

   (2009. gada 22. decembris),
   ar ko ieceļ amatā trīs Reģionu komitejas locekļus un divus komitejas locekļu aizstājējus no Polijas
   (2009/1025/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Polijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Rafal DUTKIEWICZ kunga, Krzysztof SZYMAŃSKI kunga un Brunon SYNAK kunga pilnvaru termiņa beigām ir atbrīvojušās trīs Reģionu komitejas locekļu vietas. Pēc Norbert OBRYCKI kunga pilnvaru termiņa beigām ir atbrīvojusies viena Reģionu komitejas locekļa aizstājēja vieta. Pēc Konstanty DOMBROWICZ kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejā ieceļ:

               a)

               komitejas locekļu amatā:

                           —

                              Konstanty DOMBROWICZ kungu, Prezydent Miasta Bydgoszczy (pilnvaru maiņa),

                           —

                              Marcin JABŁOŃSKI kungu, Marszałek Województwa Lubuskiego,

                           —

                              Jan KOZŁOWSKI kungu, Marszałek Województwa Pomorskiego,

                     kā arī

               b)

               komitejas locekļu aizstājēju amatā:

                           —

                              Władysław HUSEJKO kungu, Marszałek Województwa Zachodniopomorskiego,

                           —

                              Elżbieta RUSIELEWICZ kundzi, Radna Miasta Bydgoszczy.

         2. pants
   Šis lēmums stājas spēkā tā pieņemšanas dienā.

      Briselē, 2009. gada 22. decembrī

            Padomes vārdā –

            priekšsēdētājs

         A. CARLGREN

      (1)  OV L 56, 25.2.2006., 75. lpp.


title: 2010/230/: Komisijas Lēmums ( 2010. gada 23. aprīlis ) par to, kā finansē 2010. gada darba programmu par apmācību pārtikas un barības nekaitīguma, dzīvnieku veselības un dzīvnieku labturības jomā saistībā ar programmu Labāka apmācība nekaitīgai pārtikai

text:
               24.4.2010

               LV

               Eiropas Savienības Oficiālais Vēstnesis

               L 104/60

         KOMISIJAS LĒMUMS
   (2010. gada 23. aprīlis)
   par to, kā finansē 2010. gada darba programmu par apmācību pārtikas un barības nekaitīguma, dzīvnieku veselības un dzīvnieku labturības jomā saistībā ar programmu “Labāka apmācība nekaitīgai pārtikai”
   (2010/230/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1) (turpmāk – “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “īstenošanas noteikumi”), un jo īpaši tās 90. pantu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (3), un jo īpaši tās 12. panta 3. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (4), un jo īpaši tās 66. panta 1. punkta b) un c) apakšpunktu,
   tā kā:

               (1)

               Ar Regulu (EK) Nr. 882/2004 nosaka vispārējus noteikumus oficiālo kontroļu izpildei, lai pārbaudītu atbilsmi noteikumiem, kas jo īpaši tiecas novērst, samazināt vai novērst līdz pieņemamam līmenim risku cilvēkiem un dzīvniekiem, un nodrošināt pārtikas un barības godīgu tirdzniecību un aizsargāt patērētāju intereses. Minētās regulas 51. pantā paredzēts, ka Komisija var organizēt mācību kursus dalībvalstu kompetento iestāžu personālam, kas ir atbildīgs par regulā minēto oficiālo kontroli, un tajos var piedalīties dalībnieki no trešām valstīm, jo īpaši no jaunattīstības valstīm. Tādos mācību kursos jo īpaši var ietvert mācības par Savienības tiesību aktiem barības un pārtikas jomā un dzīvnieku veselības un dzīvnieku labturības noteikumiem.

               (2)

               Lai sasniegtu Regulā (EK) Nr. 882/2004 noteiktos mērķus, Komisija izveidoja programmu “Labāka apmācība nekaitīgai pārtikai”. Komisijas paziņojumā COM(2006) 519 (5) sniegts pārskats par iespējām šo mācību organizēšanai nākotnē.

               (3)

               Tāpēc ir jāpieņem 2010. gada darba programma, lai īstenotu programmu “Labāka apmācība nekaitīgai pārtikai”.

               (4)

               Ar Komisijas 2004. gada 15. decembra Lēmumu 2004/858/EK, ar kuru izveido Veselības aizsardzības programmas izpildaģentūru Kopienas darbību pārvaldei veselības aizsardzības jomā – atbilstīgi Padomes Regulai (EK) Nr. 58/2003 (6), ir izveidota Veselības un patērētāju izpildaģentūra (“aģentūra”).

               (5)

               Turklāt ar Komisijas 2008. gada 9. septembra Lēmumu C(2008) 4943 aģentūrai piešķīra konkrētas pilnvaras vadībai un programmu īstenošanai, kas saistīti ar mācību pasākumiem pārtikas nekaitīguma jomā saskaņā ar Regulu (EK) Nr. 882/2004. Tāpēc aģentūrai jāpiešķir darbības subsīdija 2010. gadam, lai finansētu darbības saistībā ar programmu “Labāka apmācība nekaitīgai pārtikai”.

               (6)

               Tā kā 2010. gada darba programma nodrošina pietiekami detalizētu regulējumu, tā jāuzskata par finansēšanas lēmumu īstenošanas noteikumu 90. panta nozīmē.

               (7)

               Lai piemērotu šo lēmumu, īstenošanas noteikumu 90. panta 4. punkta nozīmē ir jādefinē termins “būtiskas izmaiņas”.

               (8)

               Saskaņā ar Regulas (EK, Euratom) Nr. 1605/2002 83. pantu izdevumu apzināšana, apstiprināšana un samaksa jāpabeidz termiņos, kas paredzēti īstenošanas noteikumos. Minētajos noteikumos arī jāprecizē apstākļi, kādos kreditoriem, kuriem maksājums izdarīts ar novēlošanos, ir tiesības saņemt kavējuma procentus, ko maksā no pozīcijas, no kuras maksāta pamatsumma.

               (9)

               Tāpēc šajā lēmumā jāparedz noteikumi par procentiem, kas pienākas par novēlotiem maksājumiem darbībām, kas iekļautas 2010. gada darba programmā,

         IR PIEŅĒMUSI ŠO LĒMUMU
   1. pants
   Ar šo pieņem darba programmu, lai 2010. gadā īstenotu programmu “Labāka apmācība nekaitīgai pārtikai”. Šis ir finansēšanas lēmums Finanšu regulas 75. panta nozīmē.
   2. pants
   1.   Komisijas finansiālais ieguldījums darba programmas īstenošanai ir EUR 15 370 000, ko finansē no šādām budžeta pozīcijām Eiropas Savienības 2010. gada vispārējā budžetā:

               a)

               –

               budžeta pozīcija 17 04 07 01

               –

               EUR 14 000 000;

               b)

               –

               budžeta pozīcija 17 01 04 05

               –

               EUR 260 000;

               c)

               –

               budžeta pozīcija 17 01 04 31

               –

               EUR 1 110 000.

         2.   Veselības un patērētāju izpildaģentūrai izmaksā šā panta 1. punkta c) apakšpunktā paredzēto summu, kas ir darbības subsīdija.
   3.   Saskaņā ar Regulas (EK, Euratom) Nr. 1605/2002 83. pantu no šīm pašām budžeta pozīcijām var apmaksāt arī procentus, kas pienākas par novēlotiem maksājumiem.
   3. pants
   Kopējās izmaiņas darba programmā paredzētajās apropriācijās, kuras nepārsniedz 20 % no 2. panta 1. punktā noteiktā maksimālā ieguldījuma, nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē, ja tās ievērojami neietekmē darba programmas būtību un mērķus.
   Saskaņā ar pareizas finanšu vadības un proporcionalitātes principu kredītrīkotājs šajā lēmumā var pieņemt minētās izmaiņas.

      Briselē, 2010. gada 23. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.

      (3)  OV L 11, 16.1.2003., 1. lpp.

      (4)  OV L 165, 30.4.2004., 1. lpp.

      (5)  SEC(2006) 1163 un SEC(2006) 1164, 20.9.2006.

      (6)  OV L 369, 16.12.2004., 73. lpp.

      PIELIKUMS

         2010. gada darba programma par apmācību pārtikas un barības nekaitīguma, dzīvnieku veselības un dzīvnieku labturības jomā saistībā ar programmu “Labāka apmācība nekaitīgai pārtikai”

      1.1.   Ievads

      Šajās sagatavošanas darbībās ietilpst trīs īstenošanas pasākumi 2010. gadam. Pamatojoties uz Regulā (EK) Nr. 882/2004 noteiktajiem mērķiem, budžetu galvenajām darbībām iedala šādi.

                              1.2.

                              Publiskais iepirkums (īsteno tiešas centralizētas vadības kārtībā):

                              1.2.1.

                              Apmācība. Ārējie līgumi mācību programmas izpildei

                  EUR 14 000 000

                              1.2.2.

                              Apmācība. Gada pārskats, IT aprīkojums un līdzekļi, popularizēšanas materiāli, informācijas un saziņas pasākumi

                  EUR 260 000

                              1.3.

                              Citas darbības. Veselības un patērētāju izpildaģentūras darbības subsīdija

                  EUR 1 110 000

                  KOPĀ

                  EUR 15 370 000

            1.2.   Iepirkums

      Publiskā iepirkuma līgumiem 2010. gadā atvēlētā budžeta kopsumma ir EUR 14 000 000.
      1.2.1.   Apmācības – ārējie līgumi mācību programmas izpildei

      JURIDISKAIS PAMATS
      Regulas (EK) Nr. 882/2004 51. pants un 66. panta 1. punkta b) apakšpunkts
      BUDŽETA POZĪCIJA
      Budžeta pozīcija: 17 04 07 01
      PROVIZORISKAIS LĪGUMU SKAITS UN TO VEIDI
      Katram no tālāk minētajiem tehniskajiem jautājumiem piešķirs vienu vai vairākus konkrētus pakalpojumu līgumus. Aplēsts, ka parakstīs apmēram 17 pakalpojumu līgumu. Ārējie pakalpojumu sniedzēji būs lielākoties iesaistīti mācību organizatoriskajos un loģistikas jautājumos.
      PAREDZAMO LĪGUMU PRIEKŠMETS (JA IESPĒJAMS)
      Mācību temati 2010. gadā būs šādi.

                  —

                  Veterinārās un pārtikas un barības nekaitīguma kontroles pārbaudes robežkontroles punktos (lidostās, ostās un uz ceļiem/dzelzceļiem)

                  —

                  Zoonozes un mikrobioloģiskie kritēriji pārtikas produktiem

                  —

                  Dzīvnieku labturība

                  —

                  Augu aizsardzības līdzekļi

                  —

                  Tiesību akti barības jomā – galvenokārt par barības higiēnas prasībām

                  —

                  Transmisīvu sūkļveida encefalopātiju profilakse, kontrole un izskaušana

                  —

                  Nedzīvnieku izcelsmes pārtikas produktu kontrole importējot

                  —

                  ES pārtikas kvalitātes sistēmas (bioloģiskā lauksaimniecība un ģeogrāfiskās izcelsmes norādes)

                  —

                  Oficiālo kontroles sistēmu iekšējās revīzija

                  —

                  Savienības kontroles atbalsts dalībvalstīm un trešajām valstīm

                  —

                     RASFF/TRACES trešās valstīs

                  —

                  ĢMO analīze

                  —

                  ES noteikumi pārtikas jomā un pārtikas importa prasības

                  —

                  Īpaši patogēnas putnu gripas un citu dzīvnieku slimību diagnostika un kontrole

                  —

                  Citi dzīvnieku veselības un labturības, barības un pārtikas nekaitīguma jautājumi, sadarbība ar citām starptautiskām organizācijām saistībā ar mācībām, pētījumiem, konferencēm un novērtējumu pārtikas nekaitīguma jomā

            ĪSTENOŠANA
      EUR 13 320 000 (pasākumu finansēšana pārtikas nekaitīguma jomā atbilstīgi Regulai (EK) Nr. 882/2004) pārvaldīs un izmantos Veselības un patērētāju izpildaģentūra (Komisijas Lēmums 2008/544/EK (1)). Atlikušos EUR 680 000 izmantos Komisija, lai finansētu programmu ĢMO jomā un pētījumus, konferences un novērtējumus.
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS LAIKA GRAFIKS
      Aptuveni no aprīļa līdz jūnijam, lai 2010. gadā varētu parakstīt līgumus.
      KONKURSA UZAICINĀJUMU PAREDZAMAIS APJOMS
      EUR 14 000 000
      1.2.2.   Apmācības – gada pārskats, IT aprīkojums un līdzekļi, popularizēšanas materiāli, informācijas un saziņas pasākumi

      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      Budžeta pozīcija: 17 01 04 05
      PROVIZORISKAIS LĪGUMU SKAITS UN TO VEIDI
      Aplēsts, ka parakstīs apmēram trīs pakalpojumu līgumus.
      PAREDZAMO LĪGUMU PRIEKŠMETS (JA IESPĒJAMS)
      Ar šā budžeta finansētajām darbībām paredzēts organizēt mācību programmas, IT un e-mācību aprīkojumu un līdzekļus, kā arī popularizēšanas materiālus, informācijas un saziņas pasākumus.
      ĪSTENOŠANA
      Šo darbību veiks tieši DG SANCO.
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS LAIKA GRAFIKS
      Aptuveni no aprīļa līdz septembrim
      KONKURSA UZAICINĀJUMU PAREDZAMAIS APJOMS
      EUR 260 000
      1.3.   Citas darbības – Veselības un patērētāju izpildaģentūras darbības subsīdija

      JURIDISKAIS PAMATS
      Regula (EK) Nr. 58/2003, jo īpaši tās 12. panta 3. punkts
      BUDŽETA POZĪCIJA
      Budžeta pozīcija: 17 01 04 31
      SUMMA
      EUR 1 110 000
      ĪSTENOŠANAS PASĀKUMU APRAKSTS UN MĒRĶIS
      Ar šo budžetu 2010. gadā finansē aģentūras darbības subsīdiju programmām, kas iekļautas finanšu perspektīvas 2. pozīcijā. No budžeta pozīcijas 17 01 04 31 finansē aģentūras darbības subsīdiju 2010. gadā par izdevumu daļu, kas saistīti ar programmu “Labāka apmācība nekaitīgai pārtikai”. Saskaņā ar Regulas (EK) Nr. 58/2003 12. panta 3. punktu darbības subsīdija jāņem no līdzekļu asignējuma aģentūras pārvaldītajām Savienības programmām. Lai Veselības un patērētāju izpildaģentūrai piešķirtu subsīdiju, 2010. gada budžetā tika izveidotas divas atsevišķas budžeta pozīcijas – viena subsīdija vienai no 2. pozīcijas programmām un otra subsīdija finanšu perspektīvas 3.b pozīcijas programmām.

         (1)  OV L 173, 3.7.2008., 27. lpp.


title: Eiropas Parlamenta Lēmums (ES) 2017/1648 (2017. gada 27. aprīlis) par Eiropas Aviācijas drošības aģentūras 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/187

         EIROPAS PARLAMENTA LĒMUMS (ES) 2017/1648
   (2017. gada 27. aprīlis)
   par Eiropas Aviācijas drošības aģentūras 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0059/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (4), un jo īpaši tās 60. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A8-0087/2017),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 56. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 79, 19.3.2008., 1. lpp.

      (5)  OV L 328, 7.12.2013., 42. lpp.